**Referat af virtuelt bestyrelsesmøde den 7. februar 2022**

**Tilstede:** Anne, Susanne, Ulla, Kirsten, Marianne og Karen.

1. **Unionslove – og vedtægter**

Vi har tidligere drøftet forslag til Unionslove og – vedtægter. Forslag til Klublove er udarbejdet i relation til de nye Unionslove. Derudover vil der blive udarbejdet en skabelon til udarbejdelse af klubvedtægter. Når lovene er blevet vedtaget, kan vi i klubben arbejde videre med vore egne love og vedtægter.

1. **Klublove**

Udkast til Klublove er udsendt til de enkelte klubber og skal drøftes på Zoommøde d. 11. februar med klubrepræsentanterne.

Med baggrund i bestyrelsens drøftelser er der følgende bemærkninger/kommentarer til udkastet:

* Unionens arbejde med love og vedtægter har moderniseret dem væsentligt og gjort dem mere mundrette. De er blevet mindre formelle og mere praksisorienterede.
* Ved gennemgang af udkastet til Klublove er der flere sproglige utydeligheder, som kan hindre forståelsen af paragrafferne. Derudover er der dansk- sproglige ukorrektheder.

Vi anbefaler derfor, at lovteksterne gennemgås af en sprogkyndig person, så formuleringerne er på et sprogligt korrekt dansk.

For eksempel i § 2. Mål:

*”Klubbens og dens medlemmers mål er*

*-fremme af kvinders status*

*-høje etiske normer*

*-menneskerettigheder for alle*

*- ligestilling, udvikling og fred gennem fremme af international*

*forståelse og venskab*

*-større bæredygtighed for miljøet lokalt, nationalt og internationalt”.*

For at gøre det mere forståeligt kunne indledningen ændres til:

Klubbens og medlemmernes mål er, at fremme kvinders status gennem

-høje etiske normer osv.

* **Side 4, §1**

Bestyrelsen har en blødere formulering til §1:

*”Klubben må ikke kommunikere med autoriteter eller lignende på soroptimismens vegne i forbindelse med kontroversielt emne”.*

Forslag til ændring: ”Klubben er som SI-medlem et upolitisk og ikke-religiøst forum, som betyder, at man ikke direkte indgår i diskussioner om sådanne emner”.

1. **Deltagelse i Zoommødet d. 11. februar**

Da ingen bestyrelsesmedlemmer har mulighed for at deltage i Zoommødet vil Anne sende vores kommentarer til unionspræsidenten.

Der er i bestyrelsen utilfredshed med, at møderne afholdes om fredagen, da mange ikke kan deltage - især næste møde som er fredag op til vinterferien.

1. **Formidling til klubmedlemmer**

Der vil være løbende ske orientering på klubmøderne om lovarbejdet. Når lovene er vedtaget, vil vi i klubben skulle i gang med justering af vore love og vedtægter.

1. **Planlægning af møde med Nordea**

Den 9. februar holder Karen møde med Nordea om arrangementet: Bæredygtig investering. Arrangement kan afholdes i april enten i uge 16 eller uge 17. Marianne og Karen er tovholdere og sørger for formidlingen.

1. **Planlægning af martsmødet**

Anne har udarbejdet forslag til dagsorden. Da hun ikke kan deltage i mødet vil Ulla som vicepræsident stå for mødet. Mødet vil foregå i Spektrum.

1. **Eventuelt**

* 8.marts arrangement: Marianne har lavet aftale med Biffen, som vil vise en film om kvinder d. 6. marts, da der er et andet arrangement i Biffen d. 8. marts. Marianne sender besked ud til medlemmerne.
* Medlemskab til Pakhuset: I forbindelse med jubilæet blev vi medlem af Pakhuset, da dette var et krav for at kunne leje lokaler. Et medlemskab koster kr. 250. Der var enighed om, at vi betaler for medlemskab i 2022 og derefter træffer beslutning fra år til år.

Ref. 8/2 2022 KS